**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-04-14** Nr. **TAR1-44**

Posėdis įvyko 2016 m. vasario 11 d. (15.30 – 17.00)

Posėdžio pirmininkas kandidatė į JRT pirmininkus Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Akvilė Gedrimaitė, Simonas Gentvilas, Rūtenė Marčiūtė, Lina Skrupskelienė, Aivaras Vaiginis, Gintarė Žymantaitė, Saulius Žukauskas, Vaida Žvikienė.

DARBOTVARKĖ:

1. Dėl JRT veiklos viešinimo strategijos (pranešėjas Saulius Žukauskas)
2. Dėl išplėstinio JRT posėdžio, mokymų JRT nariams (pranešėjas Aivaras Vaiginis)
3. Dėl premijų skyrimo už geriausius baigiamuosius darbus situacijos pristatymo (pranešėja Jurgita Činauskaitė-Cetiner) (1, 2 priedai)
4. Kiti klausimai

 1. SVARSTYTA. Dėl JRT veiklos viešinimo strategijos (pranešėjas Saulius Žukauskas)

Kalbėjo S. Žukauskas.

Buvo pagrįstas JRT veiklos viešinimo poreikis bei pasiūlytos jo strategijos gairės.

NUTARTA:

1. Susipažinta su JRT veiklos viešinimo poreikis bei pasiūlytos jo strategijos gairėmis.
2. Įpareigoti S. Žukauską parengti JRT veiklos viešinimo veiksmų planą ir pradėti jo įgyvendinimą.

 2. SVARSTYTA. Dėl išplėstinio JRT posėdžio, mokymų JRT nariams (pranešėjas Aivaras Vaiginis)

Kalbėjo A. Vaiginis, J. Činauskaitė-Cetiner

Buvo pasiūlyta 2016-02-19 daryti išplėstinį JRT posėdį kartu su mokymais, pasikviečiant Jaunimo reikalų departamento prie Socialinės apsaugos ir darbo ministerijos direktoriaus pavaduotoją J. Meldžiuką ir LiJOT prezidentą M. Zakarką. Taip pat buvo pasiūlyta į mokymus pasikviesti Klaipėdos raj. jaunimo reikalų koordinatorę ir jaunimo reikalų tarybą.

 NUTARTA:

1. 2016-02-19 organizuoti išplėstinį JRT posėdį kartu su mokymais, pasikviečiant Jaunimo reikalų departamento prie Socialinės apsaugos ir darbo ministerijos direktoriaus pavaduotoją J. Meldžiuką ir LiJOT prezidentą M. Zakarką
2. Į posėdį pakviesti Klaipėdos raj. jaunimo reikalų koordinatorę ir jaunimo reikalų tarybą.

 3. SVARSTYTA. Dėl premijų skyrimo už geriausius baigiamuosius darbus situacijos pristatymo (pranešėja Jurgita Činauskaitė-Cetiner) (1, 2 priedai)

Kalbėjo J. Činauskaitė-Cetiner, R. Marčiūtė, V. Žvikienė

Buvo pristatyti Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatai bei 2015 m. jų skyrimo praktika.

Kandidatė į JRT pirmininkus R. Marčiūtė inicijavo diskusiją dėl premijų už miestui aktualius ir pritaikomuosius darbus skyrimo galimybės ne tik Klaipėdos universiteto, bet ir kitų aukštųjų mokyklų studentams, nes esama situacija sukuria neadekvačias sąlygas Klaipėdos m. studentams. Siūloma už miestui aktualius ir pritaikomuosius darbus 2017 ir vėlesniais metais Klaipėdos m. savivaldybės biudžete numatyti papildomas lėšas dar 5-ių kitų Klaipėdos m. aukštųjų mokyklų studentų piniginių premijų skyrimui.

NUTARTA:

1. Susipažinta su Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatais bei jų skyrimo praktika 2015 metais.
2. Įpareigoti JRT pirmininkę kreiptis į Klaipėdos m. Tarybą dėl premijų už miestui aktualius ir pritaikomuosius darbus skyrimo ne tik Klaipėdos universiteto, bet ir kitų aukštųjų mokyklų studentams.

4. SVARSTYTA. Kiti klausimai

1. Įpareigoti Klaipėdos m. savivaldybės administracijos jaunimo reikalų koordinatorę J. Činauskaitė-Cetiner išsiaiškinti dėl JRT posėdžių tiesioginės transliacijos galimybės.

2. Įpareigoti Klaipėdos m. savivaldybės administracijos jaunimo reikalų koordinatorę J. Činauskaitė-Cetiner artimiausiuose JRT posėdžiuose informuoti apie JAVAKIS sistemą.

|  |  |
| --- | --- |
| Posėdžio pirmininkas | Rūtenė Marčiūtė |
|  |
| Posėdžio sekretorius | Jurgita Činauskaitė-Cetiner  |